《秋晚杂书三十首》
元代·方回

周诰恶沈湎，礼设萍氏禁。
愚夫或败德，贤者故克敬。
上有朝廷燕，下有乡党饮。
倍食与无算，岂闻起酗竞。
但此忘忧物，过嗜足致病。
汤剂所不攻，朝窗卧若暝。
虽然极困羸，亦未害性命。
百病皆不可，病酒差独胜。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。